Materská škola Odbojárov 9, Banská Bystrica





[image: C:\Users\Zdenko\Downloads\15904.png]



     ŠKOLSKÝ VZDELÁVACÍ PROGRAM

,,CESTOU ZA POZNANÍM“














	Názov ŠkVP 
	Školský vzdelávací program ,,Cestou za poznaním“

	Stupeň vzdelania:
	predprimárne vzdelanie 

	Dĺžka štúdia:
	niekoľkoročná dochádzka,  posledný  rok pred plnením povinnej školskej dochádzky je predprimárne vzdelávanie povinné

	Forma výchovy a vzdelávania:
	celodenná, na žiadosť zákonného zástupcu aj poldenná, dištančná

	Vyučovací jazyk:
	štátny jazyk-slovenský jazyk

	Prerokovaný v pedagogickej rade:
	12.10.2026

	Prerokovaný v rade školy dňa:
	12.10.2026

	Vydaný dňa:
	13.10.2026  


 













     OBSAH
1 Názov školského vzdelávacieho programu.....................................................................4
2 Vymedzenie poslania školy a cieľov výchovy a vzdelávania.........................................4
2.1 Poslaním materskej školy..........................................................................................4
2.2 Ciele výchovy a vzdelávania v materskej škole........................................................4
3 Stupeň vzdelania...........................................................................................................10
4 Učebné osnovy..............................................................................................................10
5 Vyučovací jazyk ...........................................................................................................12
6 Systém podpory detí v súlade s princípmi inkluzívneho vzdelávania ..........................12
7 Stratégia digitálnej transformácie vzdelávania .............................................................19
















                                                           











1 Názov školského vzdelávacieho programu
Školský vzdelávací program „Cesta za poznaním“. Názov vychádza zo zaužívaného pomenovania nášho Školského vzdelávacieho programu materskej školy a zároveň vystihuje objavovanie a zvedavosť, individuálny rozvoj každého dieťaťa spojením so zážitkovým učením cez hru a experimentovanie. Názov symbolizuje jedinečnú cestu každého dieťaťa. Cieľom našej materskej školy je vytvárať prostredie, v ktorom deti objavujú svet prostredníctvom hry, vlastných skúseností, zážitkov a aktívneho skúmania.

2 Vymedzenie poslania školy a cieľov výchovy a vzdelávania

2.1 Poslaním materskej školy je vytvárať bezpečné, podnetné a rodinné prostredie, v  ktorom deti prostredníctvom hry, objavovania a vlastných skúseností získavajú základy poznania, rozvíjajú svoju osobnosť, samostatnosť, tvorivosť a sociálne kompetencie. Rešpektujeme jedinečnosť každého dieťaťa, podporujeme jeho prirodzenú zvedavosť a vedieme ho na jeho vlastnej ceste za oznaním. Dôležitou súčasťou nášho poslania je partnerská spolupráca s rodinou, budovanie pozitívnych hodnôt, zdravého životného štýlu a pozitívnemu vzťahu k prírode, ľuďom i svetu okolo nás.  Materská škola vytvára bezpečné, podnetné, inkluzívne a rešpektujúce prostredie, v ktorom sa každé dieťa môže rozvíjať podľa svojich individuálnych potrieb, schopností, záujmov a možností. Výchova a vzdelávanie sa uskutočňujú v súlade so Štátnym vzdelávacím programom pre predprimárne vzdelávanie prostredníctvom cielených edukačných aktivít, učenia hrou, zážitkového učenia, objavovania, experimentovania a praktických činností. Pedagogickí zamestnanci pri plánovaní a realizácii výchovno-vzdelávacieho procesu flexibilne využívajú primerané organizačné formy, metódy a stratégie, ktoré zohľadňujú vývinové osobitosti detí a podporujú ich aktívne učenie. 

2.2 Ciele výchovy a vzdelávania v materskej škole

Cieľom našej Materskej školy je všestranný rozvoj dieťaťa. Materská škola pri napĺňaní svojho cieľa úzko spolupracuje so zákonnými zástupcami detí, odbornými zamestnancami, poradenskými zariadeniami a ďalšími partnermi. 
Ciele výchovy a vzdelávanie v našej materskej škole vychádzajú z vytvárania priaznivej výchovno-vzdelávacej klímy s dôrazom na rozvoj tvorivosti pred pamäťovým učením, v ktorej sa realizuje učenie hrou. 
Environmentálna výchova 
· rozvíjať u detí vzťah k bezprostrednému prírodnému okoliu a utvárať základy prírodovednej gramotnosti a environmentálnej výchovy,
· utvárať u detí pocit radosti z existencie a krásy živej i neživej prírody,
· rozvíjať u detí pozorovacie schopnosti,
· uplatňovať bádateľský prístup a experimentovanie formou praktických činností,
· prostredníctvom využívania progresívnych a aktivizujúcich metód práce spoznávať  a ochraňovať životné prostredie a rozvíjať prírodovednú gramotnosť a ekologické cítenie,

Lyžiarsky výcvik
· rozvíjať pohybové schopnosti, 
· rovnováhu a koordináciu pohybov prostredníctvom osvojovania základných lyžiarskych zručností,
·  podporovať samostatnosť, vytrvalosť a pozitívny vzťah k zimným športom pri dodržiavaní zásad bezpečnosti.
· vzbudzovať u detí radosť z pohybu, prostredníctvom pohybu viesť deti k uvedomovaniu si zdravého životného štýlu a podporovať u detí kolektívneho duch,
· zážitkovým učením sprostredkovať deťom základné informácie o tom, ako sa majú správať na ceste a  v dopravnom prostriedku,

Plavecký výcvik
· rozvíjať základné predplavecké zručnosti, 
· koordináciu pohybov a orientáciu vo vodnom prostredí, 
· podporovať samostatnosť, sebadôveru a pozitívny vzťah k pohybovým aktivitám vo vode pri dodržiavaní bezpečnostných pravidiel,
· zážitkovým učením sprostredkovať deťom základné informácie o tom, ako sa majú správať na ceste a  v dopravnom prostriedku,




Krúžok anglického jazyka

· rozvíjať u detí pozitívny vzťah k jazykovej a kultúrnej rozmanitosti, podporovať rešpektovanie odlišných kultúr, tradícií a zvykov prostredníctvom hravého oboznamovania sa s anglickým jazykom,
· vytvárať pozitívny vzťah k anglickému jazyku a podnecovať záujem o jeho spoznávanie,
· rozvíjať schopnosť aktívne počúvať a rozlišovať zvukovú podobu anglických slov,
· oboznamovanie sa so základmi anglického jazyka je realizované na základe plánu predloženého lektorkou krúžku, ktorý je vypracovaný v súlade s učebnými osnovami ŠkVP,
· porozumieť jednoduchým pokynom v anglickom jazyku a reagovať na ne pohybom alebo činnosťou,
· osvojovať si základnú slovnú zásobu z blízkeho prostredia dieťaťa,
· podporovať správnu výslovnosť prostredníctvom napodobňovania slov, riekaniek a piesní.



Zdravienkine dobrodružstvá
· vytvára si pozitívny vzťah k vlastnému zdraviu, zdraviu iných a osvojovaniu zdravých návykov,
· rozvíja si pohybové schopnosti, obratnosť, koordináciu a telesnú zdatnosť prostredníctvom každodenných pohybových aktivít,
· získava pozitívny vzťah k pravidelnému pohybu, pobytu v prírode, primeranému oddychu a zdravej výžive,
· rozvíja schopnosť spolupracovať, rešpektovať pravidlá a vytvárať pozitívne medziľudské vzťahy,

Exkurzia – návšteva knižnice
· oboznámiť sa s prostredím knižnice a jej významom pre človeka,
· poznať základné pravidlá správania sa v knižnici a šetrného zaobchádzania s knihami,
· rozvíjať záujem o knihy a detskú literatúru prostredníctvom priameho zážitku,
· rozvíjať komunikačné schopnosti a slovnú zásobu prostredníctvom rozhovoru o knihách
· experimentuje, objavuje a hľadá rôzne spôsoby riešenia jednoduchých praktických úloh,
· hodnotí výsledok svojej práce a rozvíja schopnosť dokončiť začatú činnosť,
· využíva digitálne a technické pomôcky primerane veku a pod vedením pedagogického zamestnanca.

Tanečné, recitačné a spevácke aktivity 
· poznáva ľudové tradície, zvyky, piesne, tance, remeslá a sviatky primerane svojmu veku,
· vytvára si pozitívny vzťah k slovenskému jazyku, kultúre a národným hodnotám,
· rozvíja úctu ku kultúrnemu dedičstvu, tradíciám a rozmanitosti spoločnosti,
· rozvíjať rytmické cítenie, pohybovú koordináciu a estetické vnímanie prostredníctvom   tanečných aktivít.
· vyjadrovať charakter a náladu hudby prirodzeným pohybom.
· osvojovať si základné tanečné kroky a jednoduché choreografie,
· rozvíjať rečové a komunikačné schopnosti prostredníctvom prednesu básní a riekaniek,
· rozvíjať slovnú zásobu, pamäť a schopnosť zapamätať si primeraný literárny text,
· posilňovať sebadôveru, samostatnosť a odvahu pri vystupovaní pred kolektívom,
· podporovať estetické cítenie a emocionálne prežívanie hudby.
· rozvíjať spoluprácu, sebadôveru a radosť zo spoločného spevu a verejného vystupovania
Spolupráca s rodinou a komunitou
· rozvíjať partnerskú spoluprácu medzi materskou školou, rodinou a ďalšími inštitúciami podieľajúcimi sa na výchove a vzdelávaní detí,
· podporovať otvorenú komunikáciu a aktívnu spoluprácu so zákonnými zástupcami,
· vytvárať príležitosti na spoločné aktivity detí, rodičov a školy,
· spolupracovať so základnou školou pri zabezpečovaní plynulého prechodu detí na primárne vzdelávanie,
· spolupracuje s Centrom poradenstva a prevencie, Regionálnym úradom verejného zdravotníctva, zložkami integrovaného záchranného systému, kultúrnymi a spoločenskými inštitúciami a ďalšími partnermi,
· podporuje vytváranie bezpečného, podnetného a inkluzívneho prostredia pre všetky deti.
Napĺňanie vlastných cieľov materskej školy sa priebežne hodnotí a aktualizuje podľa potrieb detí, podmienok školy a zmien v právnych predpisoch a kurikulárnych dokumentoch.

2.3	Zameranie materskej školy
Materská škola realizuje predprimárne vzdelávanie v súlade so Štátnym vzdelávacím programom pre predprimárne vzdelávanie a vytvára podmienky na komplexný rozvoj osobnosti dieťaťa prostredníctvom podnetného, bezpečného a inkluzívneho prostredia. Výchovno-vzdelávací proces je založený na rešpektovaní individuálnych potrieb, schopností a záujmov detí, pričom dominantnou formou učenia je hra, zážitkové učenie, objavovanie a praktická činnosť.
Školský vzdelávací program ,,Cestou za poznaním“ vyjadruje základnú filozofiu materskej školy – vytvárať deťom podmienky na prirodzené poznávanie sveta prostredníctvom hry, vlastných skúseností, skúmania, tvorivosti a aktívneho učenia. Hra je základným prostriedkom rozvoja dieťaťa a prirodzenou cestou k osvojovaniu vedomostí, zručností, postojov a hodnôt.
Zameranie materskej školy nadväzuje na dlhodobé tradície školy. Od roku 1995 je škola zaradená do siete Škôl podporujúcich zdravie, pričom dlhodobo rozvíja princípy podpory zdravého životného štýlu, ochrany zdravia, environmentálnej výchovy a vytvárania pozitívneho vzťahu detí k prírode. Tieto princípy sú prirodzenou súčasťou každodenného života školy a premietajú sa do plánovania i realizácie výchovno-vzdelávacej činnosti.
Škola zároveň nadväzuje na skúsenosti získané zapojením do projektu Škola zmena, ktorý podporoval otvorené, demokratické a dieťaťu orientované vzdelávanie. Inšpirácie alternatívnymi pedagogickými prístupmi využíva materská škola v rozsahu, ktorý je v súlade so Štátnym vzdelávacím programom, pričom dôraz kladie na individualizáciu vzdelávania, rešpektovanie vývinových osobitostí detí, podporu samostatnosti, tvorivosti, spolupráce a aktívneho učenia.
Vo výchovno-vzdelávacom procese sa materská škola zameriava najmä na:
· rozvoj prírodovednej, environmentálnej, predčitateľskej, predpisateľskej, matematickej a digitálnej gramotnosti primerane veku detí,
· podporu zdravého životného štýlu, pohybových aktivít a vytváranie správnych hygienických návykov,
· environmentálnu výchovu a rozvíjanie zodpovedného vzťahu k prírode a životnému prostrediu,
· rozvoj sociálnych a emocionálnych kompetencií, prosociálneho správania, empatie a vzájomného rešpektu,
· podporu tvorivosti, fantázie, kritického myslenia a riešenia problémov,
· rozvoj komunikačných schopností a kultivovaného jazykového prejavu,
· poznávanie regionálnych tradícií, ľudovej kultúry, zvykov a kultúrneho dedičstva,
· vytváranie pozitívneho vzťahu k učeniu a podporu školskej pripravenosti detí.
Materská škola využíva moderné pedagogické stratégie, aktivizujúce metódy, projektové a zážitkové učenie, bádateľské aktivity, kooperatívne učenie a ďalšie inovatívne prístupy, ktoré podporujú aktívnu účasť dieťaťa na procese učenia. Výchovno-vzdelávacie aktivity sú plánované tak, aby prirodzene rozvíjali všetky oblasti osobnosti dieťaťa a vytvárali predpoklady na úspešný prechod do základnej školy.
Významnou súčasťou zamerania školy je partnerská spolupráca so zákonnými zástupcami detí. Materská škola vytvára otvorené prostredie založené na vzájomnej dôvere, rešpekte a pravidelnej komunikácii. Rodičom poskytuje odborné poradenstvo, informácie o napredovaní dieťaťa a podľa potrieb sprostredkúva spoluprácu s odbornými zamestnancami, najmä centrom poradenstva a prevencie, logopédom či ďalšími odborníkmi. Pri všetkých činnostiach dôsledne rešpektuje ochranu osobných údajov a zachováva mlčanlivosť o skutočnostiach týkajúcich sa detí a ich rodín.
Materská škola aktívne spolupracuje so zriaďovateľom, základnou školou, radou školy, združením rodičov, centrom poradenstva a prevencie, regionálnym úradom verejného zdravotníctva, zložkami integrovaného záchranného systému, kultúrnymi a spoločenskými inštitúciami, ako aj ďalšími organizáciami, ktoré svojimi aktivitami podporujú rozvoj detí a obohacujú výchovno-vzdelávací proces.
Zameranie materskej školy vytvára podmienky na harmonický rozvoj osobnosti dieťaťa, podporuje jeho prirodzenú zvedavosť, samostatnosť, tvorivosť, zdravé sebavedomie a pozitívny vzťah k učeniu. Cieľom je pripraviť dieťa na úspešné pokračovanie vo vzdelávaní a na aktívny život v modernej spoločnosti pri rešpektovaní hodnôt demokracie, ľudských práv, zdravého životného štýlu a ochrany životného prostredia.

3    Stupeň vzdelania
Predprimárne vzdelanie získa dieťa absolvovaním posledného roka školského vzdelávacieho odboru vzdelávania v materskej škole. Dokladom o získanom stupni vzdelania je osvedčenie o získaní predprimárneho vzdelania. Tento doklad vydá riaditeľ materskej školy len dieťaťu, ktoré absolvovalo posledný rok vzdelávacieho programu odboru vzdelávania v materskej škole.
4    Učebné osnovy
Počas celého školského roka vo výchove a vzdelávaní postupujeme podľa Školského vzdelávacieho programu ,,Cestou za poznaním“, ktorý je spracovaný na 10 mesiacov školského roka, v čase letných prázdnin sa VVČ plánuje a realizuje formou voľných hier a hrových činností. Učebné osnovy sú vypracované v podobe obsahových celkov, ktoré obsahujú výkonové štandardy v rozsahu vzdelávacích štandardov štátneho vzdelávacieho programu s prihliadnutím na vlastné osobitosti obsahu výchovy a vzdelávania, charakter výchovno-vzdelávacej činnosti a osobitosti učenia a učenia sa detí predškolského veku. Učiteľky majú možnosť prispôsobovať výchovno-vzdelávaciu činnosť konkrétnym deťom s ich vzdelávacími potrebami. 
Učebné osnovy obsahujú: 10 obsahových celkov a každý obsahový celok je rozpracovaný do viacerých tém a pod tém (na 3-4 týždne). Sú vypracované tak, aby učiteľkám umožňovali prispôsobovať výchovno-vzdelávaciu činnosť konkrétnym deťom s ich vzdelávacími potrebami. Ich prednosťou je pružnosť (flexibilita), umožnenie individuálneho prístupu, rešpektovanie individuálneho učebného tempa detí a aby neobmedzovali, ale ponechávali učiteľkám voľnosť v ich prispôsobovaní sa individuálnym potrebám detí. V čase letných prázdnin sa výchovno-vzdelávacia činnosť plánuje a realizuje formou voľných hier a hrových činností. 
Každá téma zahŕňa 7 vzdelávacích oblastí, ktoré sa navzájom prelínajú a dopĺňajú. Prostredníctvom rôznych výchovno-vzdelávacích aktivít deťom umožňujeme efektívnejšie sa rozvíjať nielen vo vzťahu k školskej pripravenosti, ale aj vo vzťahu k pripravenosti na život. Dbáme na vhodný výber metód a foriem práce, ktoré povzbudzujú deti k aktivite a tvorivosti, rešpektovaniu osobitosti, záujmu a potrebe dieťaťa, zároveň prihliadame na dieťaťa, jeho špecifické potreby, osobné dispozície, zloženie skupiny a sociálnu zrelosť.
Východiská plánovania výchovno - vzdelávacej činnosti:
            Realizácia výchovy a vzdelávania sa uskutočňuje prostredníctvom harmonogramu denného poriadku, pričom ich súčasťou sú časované úseky venované cieleným vzdelávacím aktivitám, hrám a činnostiam podľa výberu detí, zdravotných cvičení, pobytu vonku, odpočinku a činnostiam zabezpečujúcim životosprávu /stravovanie, odpočinok, osobná hygiena/, projektom, krúžkovej činnosti. Pedagogická rada určila formu a náležitosti plánovania ako súčasť prípravy učiteliek na výchovno – vzdelávaciu činnosť. Plánovanie sa uskutočňuje v súlade s jasne špecifikovanými zámermi, ktoré vymedzuje Štátny vzdelávací program (ďalej len „ŠVP“). Pre zabezpečenie povinného predprimárneho vzdelávania, ktoré dieťa plní formou individuálneho predprimárneho vzdelávania, alebo pre dieťa, ktoré neabsolvovalo ani jeden školský rok predprimárneho vzdelávania (a ak je to potrebné, ide o deti zo sociálne vylúčených lokalít s odlišnými sociálnymi, kultúrnymi či jazykovými skúsenosťami, než je štandard) využívame sprievodný metodický materiál: Povinné predprimárne vzdelávanie: Sprievodca cieľmi a obsahom (2021). Pre zabezpečenie predprimárneho vzdelávania pre deti, ktorých materinský jazyk je odlišný od vyučovacieho jazyka materskej školy (slovenského) využívame postupy a stratégie z publikácie Dieťa hovoriace iným jazykom: Možnosti kompenzačnej podpory v predškolskom vzdelávaní (2021).

Spôsob plánovania:
Materská škola pri plánovaní vychádza zo ŠkVP a jeho obsahových celkov, ktoré sú rozpracované na jeden týždeň s možnosťou opakovania v danom mesiaci.
Výber vzdelávacích štandardov zo vzdelávacích oblastí v ŠVP (minimálne v rozsahu uvedenom v odporúčaní), aktivít a činností je v kompetencii učiteľky.
Do plánovania sa premieta profilácia materskej školy ako aj realizácia projektov a súťaží, do ktorých je materská škola zapojená, pripomenutie významných dní, ktoré sa v materskej škole oslavujú.
V materskej škole plánujeme tematicky. Pri plánovaní vychádzajú učiteľky z mesačných tém a týždenných pod tém, ktoré si kolektív učiteliek vytvoril spoločne. Nie sú však striktne dané a nemenné.
Rozdelenie vzdelávacích štandardov na výkonové úrovne je v kompetencii učiteliek a závisí od konkrétnej vedomostnej úrovne detí príslušnej triedy.
Činnosti plánujeme vzhľadom na záujem a tempo učenia sa detí ➢ Podporujeme vzájomné učenie sa detí.
Obsah vzdelávania v materskej škole sa vymedzuje v obsahových celkoch.
Súčasťou   plánovania  sú vzdelávacie oblasti: 
Jazyk a komunikácia
Matematika  a práca s informáciami
Človek a príroda
Človek a spoločnosť
Človek a svet práce
Umenie a kultúra
Zdravie  a pohyb
ktoré sa prelínajú a tvoria tematicky ucelenú opornú konštrukciu pre štruktúrovanie konkrétneho obsahu vzdelávania, ale zohľadňujú i zmysluplný kontext aktivít s deťmi v rámci určitého obdobia.
Plánovanie je v každej triede realizované podľa dohody na prvej pedagogickej rade.

Spôsob hodnotenia detí a  spôsob naplnenia výkonových štandardov
Metódy a formy hodnotenia: Systematické pedagogické pozorovanie, rozhovor s dieťaťom, analýza produktov detských činností, pedagogická diagnostika, portfólio dieťaťa, slovné hodnotenie a sebahodnotenie.
Hodnotenie prebieha priebežne počas školského roka, s vyhodnotením výsledkov pedagogickej diagnostiky podľa interného harmonogramu MŠ.
Pedagogickí zamestnanci prihliadajú na osobné tempo dieťaťa, diferenciáciu výchovno-vzdelávacích činností, plánovanie individuálnej podpory, úprava pedagogických postupov.
Výsledky hodnotenia sú priebežne prerokované a vyhodnocované na zasadnutiach pedagogickej rady materskej školy. 

5     Vyučovací jazyk
Výchova a vzdelávanie sa podľa § 12 školského zákona v materskej škole uskutočňuje v slovenskom jazyku

6    Systém podpory detí v súlade s princípmi inkluzívneho vzdelávania

Materská škola vytvára podmienky na poskytovanie kvalitného a dostupného predprimárneho vzdelávania všetkým deťom v súlade s princípmi inkluzívneho vzdelávania, rešpektujúc ich individuálne potreby, možnosti, schopnosti, záujmy, kultúrne a jazykové prostredie, zdravotný stav a tempo vývinu.
Cieľom je zabezpečiť, aby každé dieťa mohlo naplno rozvíjať svoj potenciál v bezpečnom, podnetnom a rešpektujúcom prostredí tak, aby sa dieťa nemuselo prispôsobovať materskej škole v tom najlepšom ponímaní.
Pedagogická podpora detí v triede
Učiteľky uplatňujú:
· diferenciáciu vzdelávacích činností podľa potrieb detí (odstupňovanie náročnosti a rozsahu úloh),
· názorné a multisenzorické pomôcky,
· piktogramy pravidiel triedy,
· prácu v menších skupinách,
· dostatok času a adekvátnu spätnú väzbu zameranú na pokrok dieťaťa,
· individualizáciu vzdelávacieho procesu,
· flexibilné organizovanie činností,
· využívanie aktivizujúcich, zážitkových a kooperatívnych metód,
· využívanie názorných pomôcok a manipuláciu s predmetmi,
· priebežné pedagogické pozorovanie a diagnostiky,
· vytváranie podnetného a bezpečného prostredia.
Individuálna podpora  konkrétnych detí v triede
V prípade identifikovaných potrieb dieťaťa materská škola poskytuje podporné opatrenia v rozsahu ustanovenom platnou legislatívou. Ich plánovanie vychádza z pedagogickej diagnostiky, odporúčaní zariadenia poradenstva a prevencie a zo spolupráce so zákonnými zástupcami.
Individuálna podpora konkrétnych detí môže zahŕňať:
· úpravu organizácie vzdelávania,
· prispôsobenie metód a foriem práce,
· využívanie kompenzačných a didaktických pomôcok,
· individuálnu alebo skupinovú podporu,
· spoluprácu s odbornými zamestnancami a školským podporným tímom, 
· vypracovanie individuálneho vzdelávacieho programu, ak je to potrebné.
Spolupráca, podporný tím a odborní zamestnanci
Priamu podporu poskytujú učiteľky v úzkej spolupráci s rodičmi a ZPP, výhodou je dôverné poznanie každého dieťaťa.
Materská škola úzko spolupracuje:
· so zákonnými zástupcami,
· so zariadeniami poradenstva a prevencie,
· so zriaďovateľom,
· s odbornými zamestnancami,
· so základnými školami pri zabezpečení plynulého prechodu detí na primárne vzdelávanie.
Klíma, prevencia diskriminácie a segregácia
Materská škola cielene buduje rešpektujúce vzťahy a klímu prijímajúcu všetky deti – spoločné pravidlá spolužitia, aktivity podporujúce akceptáciu odlišností a vzájomnú pomoc. 
Dôsledne predchádza akýmkoľvek formám diskriminácie a obzvlášť segregácii-deti sa neoddeľujú do osobitných skupín na základe pôvodu, zdravotného stavu, sociálneho zázemia ani iných znakov.
Systém podpory v materskej škole
je založený na štyroch pilieroch:
1. včasnom rozpoznávaní individuálnych potrieb,
2. diferenciácii výchovno – vzdelávacích činností,
3. spolupráci s rodičmi a zariadeniami poradenstva a prevencie,
4. vytváraní bezpečného, prijímajúceho prostredia, ktoré umožňuje plnohodnotnú účasť každého dieťaťa.
Hodnotenie účinnosti systému podpory
Účinnosť systému podpory materská škola vyhodnocuje prostredníctvom:
· pedagogických rád,
· analýzy pedagogickej diagnostiky,
· hodnotenia podporných opatrení,
· spätnej väzby rodičov,
· autoevalvácie školy.
Výsledky hodnotenia slúžia na priebežné zlepšovanie podmienok inkluzívneho vzdelávania v materskej škole.

Osobitosti výchovy a vzdelávania detí so špeciálnymi výchovno-vzdelávacími potrebami v súlade s princípmi inkluzívneho vzdelávania 
Poskytujeme podmienky pre inkluzívne vzdelávanie.  Do úvahy berieme nasledovné všeobecne platné princípy inklúzie vo vzdelávaní, ktoré zohľadňujeme aj pri tvorbe školského vzdelávacieho programu:
1. Vzdelávanie pre všetkých.
2. Univerzálne a rovnaké vzdelávacie ciele (na výstupe vzdelávania).
3. Diverzita a adaptabilita na úrovni presnej identifikácie a diferencovanosti vstupných podmienok a pokroku vo vzdelávaní.
4. Adaptácia procesu a postupu podmienkam lokálnej komunity a jej potrieb.
5. Presah školských aktivít na lokálne aktivity a ich integrácia do činnosti školy.
6. Intenzívny profesijný vývin podieľajúcich sa pedagogických zamestnancov.
Zabezpečujeme nasledovné kritériá inkluzívneho vzdelávania 
· Spravodlivosť a rovnosť v poskytovaní výchovy a vzdelávania
· Koordinované ciele a spolupráca
· Pripravenosť pedagogických zamestnancov na inkluzívne vzdelávanie
· Inkluzívne prostredie materskej školy

Systém podpory detí v súlade s princípmi inkluzívneho vzdelávania v materskej škole podľa vzdelávacích oblastí ŠVP

1. Jazyk a komunikácia
Ciele
· rozvíjať komunikačné kompetencie každého dieťaťa;
· vytvárať komunikačne podnetné prostredie;
· podporovať deti s odlišným materinským jazykom, narušenou komunikačnou schopnosťou a jazykovým oslabením.
Obsah
· individualizované rozvíjanie slovnej zásoby,
· podpora porozumenia hovorenému textu,
· rozvoj fonologického uvedomovania,
· alternatívne a augmentatívne formy komunikácie podľa potrieb dieťaťa,
· diferenciácia jazykových aktivít.
Podporné opatrenia
· vizuálna podpora,
· komunikačné kartičky,
· malé skupiny,
· predĺžený čas na vyjadrenie,
· podpora rovesníckeho učenia.
Očakávané výsledky
Dieťa komunikuje primerane svojim možnostiam, aktívne sa zapája do rozhovorov a využíva vhodné komunikačné stratégie.
2. Matematika a práca s informáciami
Ciele
· rozvíjať matematické myslenie každého dieťaťa;
· rešpektovať individuálne tempo učenia;
· podporovať rozvoj logického myslenia prostredníctvom manipulácie.
Obsah
· manipulácia s predmetmi,
· triedenie,
· porovnávanie,
· orientácia v priestore,
· riešenie problémových situácií.
Podporné opatrenia
· konkrétne pomôcky,
· multisenzorické učenie,
· diferencované úlohy,
· vizualizácia postupov.
Očakávané výsledky
Dieťa rieši úlohy primerane svojim možnostiam a využíva rôzne stratégie riešenia.

3. Človek a príroda
Ciele
· podporovať bádateľské aktivity všetkých detí;
· vytvárať podmienky na objavovanie prostredníctvom vlastnej skúsenosti.
Obsah
· pozorovanie prírody,
· experimentovanie,
· environmentálna výchova,
· rozvoj zmyslového vnímania.
Podporné opatrenia
· úprava prostredia,
· individuálna asistencia,
· multisenzorické aktivity,
· názorné pomôcky.
Očakávané výsledky
Dieťa objavuje prírodu vlastnou aktivitou a rešpektuje prírodné prostredie.

4. Človek a spoločnosť
Ciele
· rozvíjať sociálne kompetencie,
· podporovať participáciu všetkých detí,
· budovať rešpekt k rozmanitosti.
Obsah
· pravidlá spolužitia,
· riešenie konfliktov,
· prosociálne správanie,
· kultúrna rozmanitosť.
Podporné opatrenia
· sociálne príbehy,
· komunitný kruh,
· kooperatívne aktivity,
· individuálna podpora adaptácie.
Očakávané výsledky
Dieťa rešpektuje ostatných, spolupracuje a primerane rieši konfliktné situácie.

5. Človek a svet práce
Ciele
· rozvíjať samostatnosť,
· podporovať pracovné návyky primerané veku,
· rešpektovať individuálne možnosti dieťaťa.
Obsah
· sebaobsluha,
· konštruovanie,
· pracovné činnosti,
· jednoduché technologické postupy.
Podporné opatrenia
· rozdelenie úloh na menšie kroky,
· vizuálne návody,
· individuálne tempo práce,
· podpora jemnej motoriky.
Očakávané výsledky
Dieťa vykonáva činnosti samostatne podľa svojich možností.

6. Umenie a kultúra
Ciele
· podporovať tvorivosť každého dieťaťa,
· umožniť viacero spôsobov vyjadrenia.

Obsah
· hudobné činnosti,
· výtvarné činnosti,
· dramatizácia,
· pohybové vyjadrenie.
Podporné opatrenia
· výber rôznych výtvarných techník,
· hudobno-pohybové aktivity,
· alternatívne spôsoby prezentácie.
Očakávané výsledky
Dieťa tvorivo vyjadruje svoje predstavy primerane svojim schopnostiam.

7. Zdravie a pohyb
Ciele
· podporovať zdravý životný štýl,
· rozvíjať pohybové kompetencie všetkých detí.
Obsah
· zdravotné cvičenia,
· pohybové hry,
· koordinácia,
· bezpečné správanie.
Podporné opatrenia
· individuálna úprava pohybových aktivít,
· kompenzačné pomôcky,
· diferenciácia náročnosti pohybových úloh.
Očakávané výsledky
Dieťa sa aktívne zapája do pohybových činností podľa svojich možností.

Prierezové princípy uplatňované vo všetkých vzdelávacích oblastiach
· rešpektovanie jedinečnosti každého dieťaťa,
· individualizácia a diferenciácia,
· univerzálny dizajn učenia,
· odstraňovanie bariér vo vzdelávaní,
· pozitívna sociálna klíma,
· bezpečné a podnetné prostredie,
· pedagogická diagnostika a pedagogické pozorovanie,
· priebežné hodnotenie pokroku dieťaťa,
· partnerská spolupráca s rodičmi,
· spolupráca so školským podporným tímom a zariadením poradenstva a prevencie,
· participácia detí na rozhodovaní primerane ich veku.
Hodnotenie
učiteľka:
· systematicky monitoruje pokrok dieťaťa,
· využíva formatívne hodnotenie,
· plánuje podporu na základe pedagogickej diagnostiky,
· priebežne vyhodnocuje účinnosť podporných opatrení,
· dokumentuje pokrok dieťaťa a spolupracuje s rodinou pri nastavovaní ďalšej podpory.

7   Stratégia digitálnej transformácie vzdelávania

Digitálna transformácia v našej materskej škole predstavuje systematický a zmysluplný proces začleňovania, využívania digitálnych technológií na podporu učenia sa detí, profesijného rozvoja pedagogických zamestnancov, efektívneho riadenia školy a spolupráce s rodičmi.
Cieľom je na veku primeranej úrovni podporovať u detí porozumenie základným javom digitálnej doby, rozvíjať pozitívny a zodpovedný postoj k digitálnym technológiám s dôrazom na ich bezpečné, zodpovedné a pedagogicky odôvodnené využívanie prostredníctvom hry, objavovania, tvorivých činností a riešenia problémov.


Celoškolský prístup a rovnováha
Základom je celoškolský, systematický prístup, ktorý zahŕňa zmenu pedagogických prístupov, podporu aktívneho učenia sa detí a dôraz na rovnováhu medzi digitálnymi a nedigitálnymi skúsenosťami. Digitálne technológie sú využívané ako podporný nástroj učenia sa, nie ako náhrada priamej skúsenosti, pohybu, sociálnej interakcie a hry.
Digitálne vzdelávanie detí
Deti získavajú primerané skúsenosti:
· poznávaním digitálnych zariadení,
· rozvíjaním informatického myslenia prostredníctvom hier,
· tvorivým využívaním digitálnych technológií,
· rešpektovaním pravidiel bezpečného používania digitálnych zariadení,
· rozvojom kritického myslenia a riešenia problémov.
Digitálne technológie nenahrádzajú prirodzenú hru, pohyb, komunikáciu ani priame skúsenosti detí, ale vhodne ich dopĺňajú.
Konkrétne pomôcky 
Materská škola podľa svojich možností zabezpečuje pre deti veku primerané pomôcky:
· interaktívnu tabuľu/projektor, veku primerané edukačné programy,
· programovateľnú hračku Bee-Bot,
· detský mikroskop, fotoaparát,
· tablet s veku primeranými aplikáciami,
· bezpečné internetové pripojenie,
· pravidelnú obnovu technického vybavenia.
Činnosti a aktivity:
· digitálny herbár- v rámci enviromentálného povedomia,
· krokovanie s včielkou Bee-Bot,
· hľadanie cesty podľa šípok,
· triedenie predmetov podľa zvolených pravidiel,
· fotografovanie zmien v prírode počas roka.
Spolupráca s rodičmi
Digitálne technológie sa využívajú na:
· efektívnu komunikáciu so zákonnými zástupcami,
· poskytovanie informácií o aktivitách školy,
· zdieľanie odporúčaní na primerané využívanie digitálnych technológií v rodinnom prostredí.
Rozvoj kompetencií zamestnancov
Pedagogickí zamestnanci:
· pravidelne rozvíjajú svoje digitálne kompetencie,
· využívajú moderné digitálne nástroje pri plánovaní a realizácii výchovno-vzdelávacej činnosti,
· zdieľajú príklady dobrej praxe,
· dodržiavajú pravidlá kybernetickej bezpečnosti a ochrany osobných údajov.
Personálny a inkluzívny prístup a ochrana zdravia
Pri využívaní digitálnych pomôcok sa uplatňuje personalizovaný a inkluzívny prístup, ktorý rešpektuje individuálne potreby, tempo učenia sa a východiskovú úroveň každého dieťaťa. 

Stratégia digitálnej transformácie vzdelávania detí v materskej škole podľa vzdelávacích oblastí 
1. Jazyk a komunikácia
Ciele
· rozvíjať komunikačné kompetencie prostredníctvom digitálnych technológií,
· podporovať rozvoj predčitateľskej gramotnosti,
· využívať digitálne nástroje na podporu aktívnej komunikácie.
Obsah
· digitálne rozprávky,
· tvorba jednoduchých digitálnych príbehov,
· počúvanie a reprodukcia textu,
· nahrávanie vlastného hlasu,
· práca s interaktívnou tabuľou.
Digitálne kompetencie
· orientácia v jednoduchom digitálnom prostredí,
· využívanie digitálnych zariadení pod vedením učiteľa,
· kultivovaná komunikácia.
Očakávané výsledky
Dieťa využíva digitálne prostriedky na rozvoj komunikácie, aktívne počúva a primerane sa vyjadruje.

2. Matematika a práca s informáciami
Ciele
· rozvíjať logické myslenie,
· podporovať riešenie problémov,
· využívať digitálne manipulačné prostredie.
Obsah
· interaktívne matematické hry,
· digitálne skladačky,
· triedenie objektov,
· orientácia v priestore,
· základy algoritmického myslenia.
Digitálne kompetencie
· jednoduché ovládanie digitálnych aplikácií,
· riešenie problémových úloh,
· rozvoj informatického myslenia.
Očakávané výsledky
Dieťa využíva digitálne pomôcky na riešenie matematických úloh primeraných veku.ň



3. Človek a príroda
Ciele
· podporovať bádateľské aktivity,
· rozvíjať digitálnu podporu pozorovania prírody.
Obsah
· fotografovanie prírodných javov,
· digitálny mikroskop,
· dokumentovanie pokusov,
· práca s fotografiou a videom.
Digitálne kompetencie
· získavanie informácií pozorovaním,
· jednoduché zaznamenávanie výsledkov,
· prezentácia objavov.
Očakávané výsledky
Dieťa využíva digitálne technológie pri objavovaní prírody a chápe ich ako nástroj poznávania.

4. Človek a spoločnosť
Ciele
· rozvíjať bezpečné správanie v digitálnom prostredí,
· podporovať spoluprácu,
· budovať digitálne občianstvo primerané veku.
Obsah
· pravidlá bezpečného používania technológií,
· ochrana súkromia,
· rešpektujúca komunikácia,
· spoločná tvorba digitálnych výstupov.
Digitálne kompetencie
· bezpečné používanie zariadení,
· spolupráca,
· rešpektovanie pravidiel.
Očakávané výsledky
Dieťa pozná základné pravidlá bezpečného používania digitálnych technológií.

5. Človek a svet práce
Ciele
· rozvíjať technické myslenie,
· podporovať tvorivosť,
· rozvíjať základné digitálne zručnosti.
Obsah
· fotografovanie vlastných výrobkov,
· tvorba jednoduchých prezentácií,
· programovateľné hračky (napr. Bee-Bot),
· digitálna dokumentácia projektov.

Digitálne kompetencie
· základné algoritmické myslenie,
· plánovanie jednoduchých postupov,
· tvorba digitálneho obsahu.
Očakávané výsledky
Dieťa plánuje jednoduchý postup riešenia úlohy a využíva digitálne pomôcky primerane veku.

6. Umenie a kultúra
Ciele
· rozvíjať digitálnu tvorivosť,
· prepájať tradičné a digitálne výtvarné techniky.
Obsah
· digitálne kreslenie,
· fotografia,
· tvorba animácií,
· hudobné aplikácie,
· digitálne ilustrácie.
Digitálne kompetencie
· tvorba jednoduchého digitálneho obsahu,
· estetické cítenie,
· prezentácia vlastnej práce.
Očakávané výsledky
Dieťa tvorivo využíva digitálne technológie pri umeleckých aktivitách.

7. Zdravie a pohyb
Ciele
· podporovať zdravé používanie digitálnych technológií,
· rozvíjať pohyb prostredníctvom digitálnych aktivít.
Obsah
· pohybové hry s interaktívnou tabuľou,
· tanečné aktivity,
· relaxačné cvičenia,
· ergonomické zásady práce s digitálnymi zariadeniami.
Digitálne kompetencie
· uvedomovanie si primeraného času pri práci s technológiami,
· bezpečné používanie zariadení,
· rovnováha medzi pohybom a digitálnymi aktivitami.
Očakávané výsledky
Dieťa využíva digitálne technológie primerane svojmu veku a dodržiava základné pravidlá zdravého životného štýlu.
Prierezové princípy
Vo všetkých vzdelávacích oblastiach učiteľ:
· uplatňuje individualizáciu a diferenciáciu,
· podporuje aktívne učenie,
· rozvíja digitálnu gramotnosť primeranú veku,
· vytvára bezpečné digitálne prostredie,
· podporuje kritické myslenie, tvorivosť a spoluprácu,
· prepája digitálne aktivity so zážitkovým učením,
· rešpektuje odporúčané zásady primeraného využívania digitálnych technológií v predškolskom veku,
· spolupracuje s rodinou pri rozvíjaní digitálnych kompetencií detí.
Vzdelávacie stratégie
· projektové vyučovanie,
· bádateľské aktivity,
· zážitkové učenie,
· kooperatívne učenie,
· digitálne portfólio dieťaťa,
· fotografická dokumentácia pokroku,
· interaktívne vzdelávacie aplikácie,
· programovanie s edukačnými robotickými pomôckami,
· formatívne hodnotenie.
Hodnotenie
Učiteľka:
· využíva digitálne technológie cielene a účelne,
· hodnotí ich prínos pre učenie dieťaťa,
· vedie digitálne portfólio,
· podporuje samostatnosť a tvorivosť,
· monitoruje rozvoj digitálnych kompetencií primerane veku,
· zabezpečuje ochranu osobných údajov a digitálnu bezpečnosť detí.
Očakávané profesijné kompetencie učiteľa
Učiteľka:
· plánuje výchovno-vzdelávaciu činnosť s využitím digitálnych technológií v súlade so ŠVP,
· vytvára bezpečné digitálne prostredie,
· využíva digitálne technológie na individualizáciu učenia,
· rozvíja digitálnu gramotnosť detí primeranú ich veku,
· spolupracuje s rodičmi pri podpore digitálnych kompetencií,
· reflektuje vlastnú pedagogickú prax a efektívnosť využívania digitálnych technológií.
V materskej škole sa dbá na: primeraný čas  pri obrazovke , ochranu zraku, ergonomické podmienky, bezpečné používanie zariadení a ochranu psychického zdravia.
 Ciele, hodnotenie a vízia
Stanovujeme si jasné a realistické ciele digitálnej transformácie vychádzajúce z podmienok a vybavenia, ktoré má materská škola k dispozícii. 
Plnenie cieľov sa priebežne hodnotí prostredníctvom pedagogického pozorovania, reflexie učiteliek, diskusií v pedagogickej rade. Stratégie digitálnej transformácie sa každoročne vyhodnocuje v rámci hodnotenia školy. 
Hodnotí sa najmä rozvoj digitálnych kompetencií detí a pedagogických zamestnancov, efektívnosť využívania digitálnych technológií, materiálno-technické podmienky a ďalšie smerovanie digitálneho rozvoja materskej školy.
Dlhodobou víziou pre materskú školu je vytvárať digitálnu kultúru podporujúcu bezpečné, zodpovedné a tvorivé využívanie technológií v súlade s aktuálnymi odbornými poznatkami a potrebami spoločnosti.















DEROGAČNÁ KLAUZULA
Vydaním Školského vzdelávacieho programu sa ruší predchádzajúci revidovaný Školský vzdelávací program vydaný dňa 12.10.2026 vrátane všetkých jeho dodatkov. 
Školský vzdelávací program je platný dňom vydania: 13.10. 2026
Školský vzdelávací program zverejní riaditeľka na verejne prístupnom mieste pre zamestnancov a rodičov materskej školy a preukázateľným spôsobom s ním oboznámi zamestnancov, informuje o jeho vydaní a obsahu zákonných zástupcov detí.


























Informačné zdroje
· zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov,
· zákon č. 321/2025 Z. z. o školskej správe a o zmene a doplnení niektorých zákonov (ďalej len „zákon č. 321/2025 Z. z.”), ktorý nahradil zákon č. 596/2003 Z. z. o štátnej správe v školstve a školskej samospráve,
· zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov,
· zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov,
· zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov,
· zákon č. 71/1967 Zb. o správnom konaní (správny poriadok) v znení neskorších predpisov,
· zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou (antidiskriminačný zákon) v znení neskorších predpisov,
· zákon č. 18/2018 Z. z. o ochrane osobných údajov v znení neskorších predpisov a Nariadenie Európskeho parlamentu a Rady (EÚ) 2016/679 (GDPR),
· zákon č. 9/2010 Z. z. o sťažnostiach v znení neskorších predpisov,
· vyhláška Ministerstva školstva, vedy, výskumu a športu SR č. 541/2021 Z. z. o materskej škole v znení vyhlášky č. 341/2023 Z. z. (ďalej len „vyhláška o materskej škole”),
· vyhláška Ministerstva zdravotníctva SR č. 75/2023 Z. z. o podrobnostiach o požiadavkách na zariadenia pre deti a mládež,
· vyhláška č. 330/2009 Z. z. o zariadení školského stravovania,
· Štandardy dodržiavania zákazu segregácie vo výchove a vzdelávaní vydané Ministerstvom školstva, výskumu, vývoja a mládeže SR (§ 145 ods. 1 školského zákona),
· Štátny vzdelávací program pre predprimárne vzdelávanie v materských školách,
· príslušné všeobecne záväzné nariadenia zriaďovateľa – Mesta Banská Bystrica (ďalej len „VZN”).
· KOLEKTÍV 	AUTOROV: 	Metodika 	predprimárneho 	vzdelávania. 	Bratislava 	: 
EXPRESPRINT s. r. o., Partizánske, 2011. ISBN 978-80-968777-3-7 
· HAJDÚKOVÁ, V. a kol. 2009: Metodika na tvorbu školských vzdelávacích programov pre materské školy. Bratislava : ZING PRINT, 2009. ISBN 978-80-8052-341-1 

